text: Lastbiler kørte sammen – motorvejen er nu åben igen
  24 oktober 2016 kl. 13.56
  E45 Sønderjyske Motorvej var mandag eftermiddag og aften helt eller delvist spærret i sydgående retning syd for udfletningen mod Kolding. 
  To lastbiler kørte mandag eftermiddag sammen på sønderjyske motorvej E45.
  Klokken 15.16 fik Sydøstjyllands Politi melding om uheldet, der skete lige syd for udfletningen mod Kolding på strækningen mellem Skærup og Kolding.
  Local Eyes var på stedet kort tid efter ulykken. Se mere video på localeyes.dk.
  Motorvejen var helt spærret og skabte lange køer.
  Ved 18-tiden talte TV SYD igen med Sydøstjyllands Politi.
  - Alt godset og de to lastbiler er i nødsporet, så vi spærrer fortsat inderste vognbane, så der er plads til at blive ryddet op. Der er ikke meldinger om personskade, oplyser vagtchef ved Sydøstjyllands Politi, Svend Pedersen, til TV SYD.
  Opdatering klokken 19.34:
  Uheldsstedet er nu rydtet op og der er fri passage. Der fortsat to kilometer kø - indtil trafikken er løsnet helt op.
  Årsagen til uheldet er fortsat ukendt.
  Uheldsstedet E45 nord for Kolding er nu opryddet. Fri passage trods 2 km kø. Årsagen til uheldet fortsat ukendt. #politidk
  
  Omkring uheldet på E45 mod syd nord for Kolding. Der arbejdes med oprydning. Ukendt tidshorisont. Et spor farbar med forsigtighed. #politidk
  
  Omkring uheldet på E45 mod syd så er overhalingsbanen nu åbnet for forsigtig forbikørsel. Nærmere følger #politidk
  
  Uheld på E45 mod syd. Syd for udfletning mod Kolding. 2 lastbiler kørt sammen. Ingen personskade. E45 spærret. Ukendt tidshorisont #politidk
  
  